《役者讴》
清代·李必恒

辇粟陟砠，山石龃龉。岂不惮行，念我圣主。念我圣主，在军中，亲韎跗。

旰乃食，早夜不得休息，小人戢戢，敢告劳苦。驱驼千匹牛万头，峙乃糗节粻负乃糇。

馀粟累累弃道周，野鸟争啄声啾啾。

作者简介：清江苏高邮人，字北岳，一字百药。廪生。多病耳聋。宋荦为苏抚，见其诗，招入幕府，列为江左十五子之一，方欲以姓名荐达，已短命而死。有《三十六湖草堂集》。